《风入松 再填前腔送桂洲》
明代·陆深

离筵高兴付馀酣。暂得解朝簪。路出齐封三宿昼，未须鞭、快著路骖。

两岸山横画障，一川水腻罗衫。

终朝不采满筐蓝。话别语喃喃。一把相思无处著，欲凭雁、足寄双椷。

自是烟霄有待，怕飞不到江南。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。